text: Vil stoppe udenlandske chauffører
  21 maj 2013 kl. 15.18
  Enhedslisten vil have stoppet cabotagekørsel - altså den kørsel som udenlandske lastvognschauffører foretager i Danmark.
  Transportbranchen og Enhedslisten mener nemlig, at ordningen bliver misbrugt.
  Nogle udenlandske chauffører kører proformature til Danmark, for derefter at køre danske transporter til en lavere løn end den, de danske chauffører får.
  Regeringen afviser dog et forbud, men er indstillet på at øge kontrollen med udenlandsk lastbilskørsel.
  